EkBass/fiwiki-20250220-pages-articles huggingface dataset:
Clarisse Machanguana

Clarisse Machanguana (s. 4. lokakuuta 1976) on mosambikilainen koripalloilija. Hän sai varauksensa Yhdysvaltain WNBA:iin vuonna 1999 ja pelasi siellä vuoteen 2002, minkä jälkeen hän lähti jatkamaan kansainvälistä ammattilaisuraansa Eurooppaan. Machanguana edusti Mosambikia vuoden 2006 lusofonikisoissa () Macaossa. == Aiheesta muualla == * Basketball-reference.com: Clarisse Machanguana Luokka:Mosambikilaiset koripalloilijat Luokka:Vuonna 1976 syntyneet Luokka:Elävät henkilöt
Kyynelpussi

Kyynelpussi () on kyynelelimiin kuuluva rakenne, johon kaksi kyynelkanavaa laskevat. Kyynelpussiin kulkee kyynelnestettä silmästä kyynelkanavia pitkin. Kyynelpussista kyynelneste kulkeutuu yhtä kyynelkanavaa pitkin nenäonteloon. Luokka:Silmät
Fysikaalinen avaruus

Fysikaalinen avaruus on klassisen fysiikan mukaan euklidinen, isotrooppinen sekä homogeeninen tila, jossa sijaitsevat kaikki materiset kappaleet. Avaruus on klassisessa mekaniikassa rakenteeltaan ja tilaltaan riippumaton siinä olevista kappaleista. Toisin sanottuna avaruus on absoluuttinen. Klassisessa mekaniikassa avaruus on myös kolmiulotteinen. == Katso myös == * Aika-avaruus * Ajan ja avaruuden filosofia * Absoluuttinen aika ja avaruus ==Lähteet== == Aiheesta muualla == Luokka:Tila Luokka:Seulonnan keskeiset artikkelit
Pikkumalluainen

Pikkumalluainen (Corixa hieroglyphica) on luteisiin kuuluva vedessä elävä hyönteislaji. Pikkumalluaisten ravintoa ovat toukat ja kuolleet eliöt, joita ne kaivavat esiin järven pohjalietteestä. Pikkumalluaiset ääntelevät veden alla sukeltaessaan. Ääni syntyy siten, että pikkumalluaiset hankaavat etujalkojen reisin sisäpinnan nystermiä pään kovaa ja terävää reunaa vasten. Pikkumalluaisten pitää aika ajoin käydä täyttämässä veden pinnassa takaruumiin ympärillä oleva ilmakupla, josta ne saavat happea. == Lähteet == Luokka:Luteet
Ravels

Ravels on kunta Antwerpenin provinssissa Flanderissa Belgiassa. Kunta kuuluu Turnhoutin arrondissementtiin. 1. tammikuuta 2008 Ravelsissa oli 14 138 asukasta. Pinta-alaa kunnalla on 94,99 km² ja asukastiheys on 149 asukasta neliökilometrillä. Kunnan pormestarina toimii Leo Van Nooten. Ravelsin naapurikunnat ovat Goirle (Alankomaissa) pohjoisessa, Hilvarenbeek (Alankomaissa) koillisessa, Reusel-De Mierden (Alankomaissa) ja Arendonk kaakossa, Oud-Turnhout etelässä, Turnhout lounaassa, Baarle-Nassau (Alankomaissa) lännessä ja Alphen-Chaam (Alankomaissa) luoteessa. Ravelsista on matkaa Turnhoutiin kuusi kilometriä, Alankomaiden Eindhoveniin 34 km, provinssin pääkaupunkiin Antwerpeniin 44 km ja Brysseliin noin 72 km. Kuntaan kuuluvat seuraavat osat (): Poppel, Ravels ja Weelde. == Kuuluisia asukkaita == *Hans Van Alphen (s. 1982), yleisurheilun moniottelija *Petrus van Gorp (1809–1842), maanviljelijän poika ja jättiläinen == Lähteet == == Aiheesta muualla == *Kunnan virallinen kotisivu *Ravelsin matkailusivut Luokka:Antwerpenin kunnat
Operaatio Just Cause

Operaatio Just Cause eli Yhdysvaltojen Panaman-miehitys oli Yhdysvaltojen vuonna 1989 tekemä sotilasoperaatio, jossa syrjäytettiin keskiamerikkalaisen Panaman valtion diktaattori Manuel Noriega. Presidentti George H. W. Bush mainitsi operaation syiksi Yhdysvaltain kansalaisten turvaamisen, demokratian ja ihmisoikeuksien puolustamisen sekä huumekaupan ehkäisemisen. Operaatiossa kuoli eri arvioiden mukaan 200–4 000 siviiliä. Operaation mukaan on nimetty vuonna 2006 julkaistu videopeli Just Cause. == Lähteet == ==Aiheesta muualla== Luokka:Panaman historia Luokka:Yhdysvaltain sotahistoria Luokka:1989 Luokka:Sotilasoperaatiot Luokka:George H. W. Bushin presidenttikausi
Vysokovsk

Vysokovsk () on kaupunki Moskovan alueen Klinin piirissä Venäjällä. Se sijaitsee 101 kilometrin päässä Moskovasta luoteeseen ja 10 kilometriä Klinistä länteen. Kaupungissa on Klinistä haarautuvan sivuradan pääteasema. Asukkaita on 10 700 henkeä (vuonna 2010). Vysokovsk on saanut alkunsa vuonna 1883 perustetun tekstiilitehtaan työläisasutuksesta. Vuonna 1940 siitä tuli kaupunki. Toisen maailmansodan aikana syys–joulukuussa 1941 kaupunki oli saksalaisten miehittämä. Kaupungissa on tekstiilitehdas, asfalttitehdas, joulukuusikoristeita valmistava yritys ym. ==Lähteet== * ==Aiheesta muualla== * Epävirallinen kaupunkisivusto Luokka:Moskovan alueen kaupungit
Alfareaktio

Alfareaktio on tähdissä tapahtuva nukleosynteettinen fuusioreaktio, jossa helium-4-ydin yhdistyy raskaamman alkuaineen ytimen kanssa. Toinen heliumin fuusioreaktio on kolmialfareaktio, jossa pelkästään heliumatomeista yhdistyy hiili-12-atomeja. Alfareaktio alkaa toimia samoissa lämpötiloissa kuin kolmialfareaktio. Astrophysics Spectator ==Alfareaktiot== Alfareaktiot tuottavat hiilestä lähtien alkuaineita, aina lisäten kaksi protonia ja kaksi neutronia. ^{12} C + ^4 He \rightarrow ^{16} O + \gamma + 7,16 MeV ^{16} O + ^4 He \rightarrow ^{20} Ne + \gamma + 4,73 MeV ^{20} Ne + ^4 He \rightarrow ^{24} Mg + \gamma + 9,32 MeV Coulombin vallin suurentuessa reaktioista tulee yhä epätodennäköisimpiä. Tämän vuoksi ne eivät vaikuta suuresti tähden energiantuotantoon. ==Lähteet== ==Aiheesta muualla== Nucleosynthesis (engl., .pdf) Luokka:Astrofysiikka Luokka:Ydinfysiikka
Vidnoje

Vidnoje () on kaupunki Moskovan alueella Venäjällä. Se sijaitsee Pahraan laskevan Bittsa-joen rannalla 23 kilometriä Moskovasta etelään. Vidnojen läpi kulkee Moskovan ja Paveletsin välinen rautatie (Rastorgujevon asema). Kaupunki on Leninin piirin keskus. Asukkaita on 53 700 henkeä (vuonna 2007). Vidnoje on saanut alkunsa vuosina 1949–1951 rakennetun Moskovan koksikaasutehtaan asuintaajamasta. Kaupunki siitä tuli vuonna 1965, jolloin sen yhteyteen liitettiin myös Rastorgujevon huvila-asutus. Nykyään kaupungissa on koksikaasutehtaan lisäksi myös metalli-, kemian ja rakennustarviketeollisuutta. Kaupungin lähellä sijaitsee Gorkin kartano, jossa Vladimir Lenin asui vuosina 1918–1924. Nykyään kartano toimii museona. ==Lähteet== ==Aiheesta muualla== * Vidnojen kaupungille omistettu sivusto Luokka:Moskovan alueen kaupungit
Karina Pasian

Karina Pasian (s. 18. heinäkuuta 1991) on yhdysvaltalainen laulaja. Hän aloitti laulun sekä pianonsoiton varhaislapsuudessaanFemalefirst.co.uk ja esiintyi 22. kesäkuuta 2007, 15-vuotiaana, Valkoisessa talossa George W. Bushille.Whitehouse.gov Pasianin ensimmäinen albumi, First Love, ilmestyi elokuussa 2008. Levy-yhtiö oli Def Jam Recordings. Singleinä levyltä julkaistiin "16 @ War" ja "Can't Find The Words". Pasianin sukujuuret ovat Armeniassa ja Dominikaanisessa tasavallassa. == Lähteet == Pasian, Karina Pasian, Karina Pasian, Karina
Anthony Bourdain

Anthony Michael Bourdain (25. kesäkuuta 1956 New York City, New York, Yhdysvallat – 8. kesäkuuta 2018 Kaysersberg Vignoble, Haut-Rhin, Alsace, Ranska) oli yhdysvaltalainen kirjailija ja kokki. Hän tuli tunnetuksi kirjoitettuaan kirjan Kitchen Confidential: mestarikokin tunnustuksia, joka julkaistiin vuonna 2000. Bourdain oli myös Travel Channel -kanavalla esitettävän ruoka- ja matkustusohjelman Anthony Bourdain maailmalla juontaja. Bourdain oli naimisissa kahdesti. Hänen ensimmäinen puolisonsa vuosina 1985–2005 oli Nancy Putkoski. Vuosina 2007–2016 hän oli naimisissa Ottavia Busian kanssa, ja heillä on vuonna 2007 syntynyt tytär. Vuodesta 2016 lähtien Bourdain seurusteli italialaisen näyttelijän Asia Argenton kanssa.https://www.is.fi/tv-ja- elokuvat/art-2000005711870.html|viitattu=2018-06-08 Bourdain oli kiinnostunut alakulttuureista ja kaikista maailman keittiöistä. Tammikuussa 2012 Bourdain vieraili Suomessa kuvaamassa jakson Anthony Bourdain maailmalla -televisiosarjaansa varten. Bourdain löydettiin kylpytakin vyöhön hirttäytyneenä 8. kesäkuuta 2018 hotellihuoneestaan Ranskassa. Hän oli Ranskassa kuvaamassa sarjansa uutta jaksoa. == Suomennettua kirjallisuutta == * * == Lähteet == == Aiheesta muualla == * http://anthony-bourdain- blog.travelchannel.com/ * * Bourdain's World Map Kartta paikoista, joissa Bourdain vieraili Luokka:Yhdysvaltalaiset tietokirjailijat Luokka:Yhdysvaltalaiset kokit Luokka:Vuonna 1956 syntyneet Luokka:Vuonna 2018 kuolleet Luokka:Seulonnan keskeiset artikkelit Luokka:Itsemurhan tehneet Luokka:Keittokirjailijat Luokka:Yhdysvaltalaiset televisiojuontajat
Otto Piispanen

Otto Piispanen s(1988)on suomalainen ääninäyttelijä. Hän esiintyi Aivan villit -elokuvassa roolihahmo Ekin suomenkielisenä äänenä ja on esiintynyt ääninäyttelijänä myös elokuvissa Peter Pan,Koulukino Yli aidan,Finnkino Hain tarina,hain tarina Veeti Paloauto 2Fs-film.fi ja SalamaseepraValkokangas sekä televisiosarjassa Katto-KassinenCdon.fi. Piispanen toimii myös espoolaisen pop-/rockyhtye Pasan kitaristina. == Lähteet == Luokka:Suomalaiset ääninäyttelijät Luokka:Syntymävuosi puuttuu Luokka:Elävät henkilöt
Paavo Kostioja

Paavo Kostioja (ent. Costiander, 27. tammikuuta 1891 Nurmijärvi – 31. heinäkuuta 1943 Helsinki) oli suomalainen näyttelijä ja oopperalaulaja. ==Henkilöhistoria ja ura== Kostiojan vanhemmat olivat kauppias Paul Jakob (Paavo) Costiander ja Ida Maria Tilander. Toimitusjohtaja, teollisuusneuvos Reino R. Kostioja oli hänen veljensä. Paavo Kostiojan puoliso vuosina 1918−1926 oli oopperalaulaja Jennie von Thillot. Kostioja näytteli useissa teattereissa ja toimi ohjaajana ja oopperalaulajana Suomalaisessa Oopperassa. Kostioja näytteli 16 elokuvassa vuosien 1925–1943 aikana. Hänen tunnetuimpia roolejaan ovat muun muassa Huotari elokuvassa Tukkijoella (1928), työnjohtaja Männistö elokuvassa Kahden tanssin välillä (1930) sekä toimittaja Iivari Alhola elokuvassa Olenko minä tullut haaremiin (1932). Näissä kaikissa elokuvissa hän näytteli nimellä Paavo Costiander. Kostioja ohjasi myös yhden elokuvan, komedian Laivan kannella (1938), jossa hän myös näytteli Kokin osan. Elokuvan miespääosaan Kostioja kiinnitti serkkunsa, näyttelijä Ossi Kostian. Kostioja kuului Aleksis Kiven Seuran perustajajäseniin. Kostiojan viimeiseksi elokuvarooliksi jäi konstaapelin osa elokuvassa Varuskunnan "pikku" morsian (1943). Hän kuoli samana vuonna ainoastaan 52 vuoden iässä. == Filmografia == *Suvinen satu (1925) *Murtovarkaus (1926) *Muurmanin pakolaiset (1927) *Nuori luotsi (1927) *Tukkijoella (1928) *Kahden tanssin välillä (1930) *Kajastus (1930) *Olenko minä tullut haaremiin (1932) *Elinan surma (1938) *Laivan kannella (1938) *Ulkosaarelaiset (1938) *Punahousut (1939) *Aktivistit (1939) *Eulalia-täti (1940) *Rantasuon raatajat (1942) *Varuskunnan "pikku" morsian (1943) ==Lähteet== Luokka:Suomalaiset oopperalaulajat Luokka:Suomalaiset näyttelijät Luokka:Vuonna 1891 syntyneet Luokka:Vuonna 1943 kuolleet
Jennifer Hudson (albumi)

Jennifer Hudson on Jennifer Hudsonin esikoisalbumi. Se julkaistiin 27. syyskuuta 2008. == Kappaleet == # # # # # # # # # # # # # == Arvostelut == * About.com: About.com: Album review * Allmusic: Allmusic review * Entertainment Weekly: B–Entertainment Weekly: Album review == Lähteet == Luokka:Vuoden 2008 esikoisalbumit Luokka:Yhdysvaltalaiset R&B-albumit; Luokka:Yhdysvaltalaiset soulalbumit Luokka:Timbalandin tuottamat albumit
Melbourne Victory FC

Melbourne Victory FC on vuonna 2004 perustettu jalkapalloseura Melbournen kaupungista Australiasta. Se pelaa maansa korkeimmalla sarjatasolla A-Leaguessa. Melbourne Victory FC voitti A-leaguen kaudella 2006–2007. Joukkue on tähän asti pelannut kotiottelunsa lähes 60 000 -paikkaisella Docklands Stadiumilla. Joukkueen uusi kotikenttä on 31 500 -paikkainen AAMI Park.AAMI Park austadiums.com -sivustolla ==Lähteet== ==Aiheesta muualla== *Seuran virallinen sivusto Luokka:Australialaiset jalkapalloseurat FC Victory Luokka:Vuonna 2004 perustetut urheiluseurat
Trypocopris

Trypocopris on kovakuoriaisiin (Coleoptera) Geotrupidae-heimoon kuuluva lantakuoriaissuku. == Lajeja == * Trypocopris alpinus * Trypocopris amedei * Trypocopris apenninicus * Trypocopris balcanicola * Trypocopris bartolii * Trypocopris caspius * Trypocopris cyanicolor * Trypocopris fausti * Trypocopris fauveli * Trypocopris fulgidus * Trypocopris inermis * Trypocopris marianii * Trypocopris pyrenaeus * Trypocopris splendens * Kevätsittiäinen Trypocopris vernalis * Trypocopris zaitzevi Luokka:Sittiäiset
Mosahalli

Mosahalli on Tapanilassa sijaitseva liikuntahalli, jossa voi harrastaa salibandyä, seinäkiipeilyä ja jousiammuntaa. Hallin nimi tulee Tapanilan ruotsinkielisestä nimestä Mosabacka. == Historia == Halli on osa Tapanilan Urheilukeskusta. Vielä kesällä 2001 nykyisen hallin tilalla oli talkoovoimin pystytetty ylipainehalli (kuplahalli), jossa oli täysimittainen novopol- pintainen täysmittainen salibandykenttä ja harjoitustilat yleisurheilulle. Tämä kuplahalli oli pystyetty vuoden 1992 lopussa, sitä voidaan pitää tärkeänä tekijänä Erän salibandyjoukkueiden menestykselle 1990-luvulla. Siellä pelattiin myös ensi kertaa naisten Euroopan Cup turnaus 1993. Nykyisen hallin rakentaminen alkoi kesällä 2001 ja valmistui kesällä vuotta myöhemmin ja kuplahallille annettu nimitys Mosahalli säilytettiin. == Lähteet == == Aiheesta muualla == * Tietoa Mosahallista Erän salibandyjaoston sivuilla Luokka:Helsingin urheiluhallit Luokka:Tapaninkylä
Resen

Resen tarkoittaa seuraavia asioita: * Resen, kaupunki Makedoniassa * Resen, kunta Makedoniassa * Resen, kylä Bulgariassa * Resen, Nimrodin perustama kaupunki ensimmäisen Mooseksen kirjan mukaan * Resen, seurakunta Skiven kunnassa Tanskassa * Resen, seurakunta Struerin kunnassa Tanskassa * Resen, seurakunta Viborgin kunnassa Tanskassa
Novopol-päällyste

Novopol-päällyste (Conipur HG) on piste-elastinen sisätilojen urheilupäällyste. Se valmistetaan kimmoisesta tehdasvalmisteisesta kumirouhematosta tai vaihtoehtoisesti paikallavaletusta kumirouhekerroksesta, jonka päällä on 2–3mm paksuinen polyuretaanista valettu saumaton ja yhtenäinen kulutuskerros. Sen pintaan sivellään yleensä matta maali, joka valitaan urheilulajin mukaan. Kokonaispaksuudeksi tulee 6–12mm riippuen halutuista ominaisuuksista. Jos päällysteestä halutaan alue-elastinen, alle rakennetaan joustokoolattu puulattia. Käyttökohteita ovat urheilu- ja voimisteluhallit, koulujen liikuntatilat ja monitoimihallit. == Lähteet == * RT X78-36910 liikunta- ja urheilutilat * Novopol-päällyste Luokka:Rakennusmateriaalit Luokka:Rakennuksen pinnat
Golem Grad

Golem Grad (, ) (myös Käärmesaari) on asumaton saari Prespajärvessä Galičican kansallispuistossa Pohjois-Makedoniassa. Pinta-alaa saarella on 18 hehtaaria ja se sijaitsee muutaman kilometrin päässä Kreikan ja Albanian rajoilta. Pituutta saarella on 600 metriä ja leveyttä 350 metriä. Golem Grad on sisämaavaltio Makedonian ainoa saari. Golem Gradilla on ollut asutusta muun muassa neoliittisella ja helleenisellä aikakaudella, Rooman valtakunnan aikana sekä keskiajalla. Saarella on lukuisia muinaisia raunioita ja kirkkoja. Golem Gradilla elää lisäksi laaja joukko erilaisia eläimiä, kuten käärmeitä ja harvinaisia lintuja. Matkailijoille saari avautui elokuussa 2008. Saarelle pääsee ainoastaan veneellä. Golem Gradia lähinnä oleva kylä on Konjsko, josta on saarelle matkaa noin kaksi kilometriä. == Lähteet == == Aiheesta muualla == *Kuvia saaresta Resenin kunnan sivuilla *Saaresta Macedonian Information Centren sivuilla Luokka:Euroopan saaret Luokka:Pohjois-Makedonian maantiede
8701

8701 R&B-laulaja; Usherin kolmas studioalbumi. Albumin alkuperäinen nimi olisi ollut All About You. Albumin julkaisi LaFace Records 7. elokuuta 2001. Albumilta julkaistiin singlet "Pop Ya Collar", "U Remind Me", "U Got It Bad", "U Don't Have to Call" sekä "U-Turn". == Kappaleet == # "Intro-lude 8701" - 0:45 # "U Remind Me" 4:27 # "I Don't Know" (feat. P. Diddy) - 4:29 # "Twork It Out" - 4:46 # "U Got It Bad" - 4:13 # "If I Want To" - 3:53 # "I Can't Let U Go" - 3:30 # "U Don't Have To Call" - 4:33 # "Without U (Interlude)" - 0:56 # "Can U Help Me" - 5:51 # "How Do I Say" - 6:23 # "Hottest Thing" - 3:50 # "Good Ol' Ghetto" - 4:01 # "U-Turn" - 3:12 # "U R The One" - 3:55 === International edition === # "Intro - 0:45 # "U Remind Me" - 4:26 # "I Don't Know" (feat. P. Diddy) - 4:26 # "Twork It Out" - 4:42 # "U Got It Bad" - 4:07 # "Pop Ya Collar" - 3:35 # "If I Want To" - 3:46 # "I Can't Let U Go" - 3:28 # "U Don't Have To Call" - 4:29 # "Without U (Interlude)" - 0:53 # "Can U Help Me" - 5:35 # "How Do I Say" - 5:39 # "Hottest Thing" - 3:49 # "Good Ol' Ghetto" - 4:00 # "U-Turn" - 3:11 # "T.T.P." - 3:41 # "Separated" - 4:24 # "U Remind Me (KC's Smooth Remix)" (feat. Chemistry) (Japan Bonus Track) - 4:32 Luokka:Usherin albumit Luokka:Vuoden 2001 albumit Luokka:R&B;-albumit
Amerikantilhi

Amerikantilhi, aikaisemmalta nimeltään seetritilhi (Bombycilla cedrorum) on pohjoisamerikkalainen tilhilaji. == Koko ja ulkonäkö == Amerikantilhen pituus on 15–18 senttiä ja paino noin 30 grammaa. Laji muistuttaa suuresti tilheä mutta on hieman pienempi ja ruskeampi ja aikuisten lintujen maha on vaaleankeltainen. Ääni on tilhimäinen sirinä. Sukupuolet ovat samanvärisiä. == Esiintyminen == Amerikantilhi pesii Kanadan eteläosissa ja Yhdysvaltain pohjoisosissa. Sen esiintymisalue painottuu etelämmäksi ja lännemmäksi kuin tilhen. Laji on vaelluslintu, joka pesimäajan jälkeen liikkuu suurina parvina marjomassa aina Yhdysvaltojen eteläosia myöten. Joskus vaellukset ulottuvat Etelä-Amerikan pohjoisosiin saakka. == Elinympäristö == Amerikantilhet elävät lisääntymisaikana lehtimetsissä. Vaelluksilla ne hakeutuvat marjaisiin maastokohteisiin, kuten hautausmaille, puistoihin, puutarhoihin, viljelmille ja pensaikkoihin. Joskus amerikantilhet ja tilhet lyöttäytyvät yhteen samaan parveen. == Lisääntyminen == Amerikantilhipari rakentaa maljamaisen pesänsä kuivista ruohoista ja oksista puun oksalle 2–6 metrin korkeuteen, usein korkeammallekin. Naaras munii 5–6 munaa ja hautoo niitä 12–16 päivää. Molemmat emot huolehtivat poikasista, jotka jättävät pesä 14–18 päivän ikäisinä. Lajilla on tavallisesti kaksi pesyettä kesän aikana. == Ravinto == Amerikantilhi syö marjoja ja hedelmiä sekä pesimäaikana myös hyönteisiä ja muita pieniä selkärangattomia. Lajin erikoisherkkua ovat kynäkatajan (Juniperus virginiana), englanniksi Eastern Redcedar, "marjat" eli pienet kävyt. Tästä ominaisuudesta laji lienee saanut tieteellisen nimensä. Amerikantilhet syövät myös käyneitä yaupon-puun (Ilex vomitoria) marjoja, mikä tuottaa linnuille humalatilan. == Lähteet == * South Dakota Birds === Viitteet === Luokka:Tilhet
Puuterihuisku

Puuterihuisku on pieni, tuuhea, pehmeä harja, jolla levitetään puuteria tai poskipunaa iholle. Puuterihuiskun varsi on tavallisesti puinen tai muovinen. ==Katso myös== *Puuterivippa Luokka:Kosmetiikka Luokka:Välineet
Eupatorus

Eupatorus on kovakuoriaisiin (Coleoptera) kuuluva kaakkoisaasialainen suku. thumb|left|205px|Eupatorus birmanicus -koiras == Lajeja == * Eupatorus beccarii * Eupatorus birmanicus * Eupatorus gracilicornis * Eupatorus hardwickei * Eupatorus koletta * Eupatorus siamensis * Eupatorus sukkiti == Aiheesta muualla == * Catalog: Genus Eupatorus, Coleop-terra.com Luokka:Eupatorus
Viva la Vida

Viva la Vida on vaihtoehtorockyhtye Coldplayn kappale yhtyeen neljänneltä levyltä Viva la Vida or Death and All His Friends (2008), jolla se on seitsemäs kappale ja toinen singlejulkaisu. Kappaleen luomiseen osallistui koko yhtye ja se sisältää historiallisia ja uskonnollisia viittauksia. Kappale on rakennettu toistuvan jousisektion ympärille. Kappale julkaistiin 7. toukokuuta 2008 albumin toisena singlenä ja osoittautui kaupalliseksi ja arvostelumenestykseksi. Viva la Vida nousi listaykköseksi sekä Britannian singlelistalla että Billboard Hot 100 -listalla. Kappale voitti Parhaan kappaleen palkinnon vuoden 2009 Grammy-juhlassa. == Kappaleen tausta == Kappaleen espanjankielinen nimi, Viva la Vida, on lainattu meksikolaisen taidemaalari Frida Kahlon teoksesta, joka tarkoittaa suomennettuna kauan eläköön elämä. Albumia valmistettaessa, Viva la Vida oli yksi niistä kappaleista, jonka lopulliseen versioon kaikki yhtyeen jäsenet saivat osallistua. Luokka:Vuoden 2008 kappaleet Luokka:Coldplayn kappaleet Luokka:Grammy-palkitut kappaleet Luokka:Billboard Hot 100 -listan ykköset
Eupatorus koletta

Eupatorus koletta on Uuden-Guinean saarella Kaakkois-Aasiassa elävä kovakuoriainen. == Aiheesta muualla == * Eupatorus koletta, ZipcodeZoo.com == Lähteet == Luokka:Eupatorus
Hannes Suominen

Hannes Suominen (s. 1981 Salo) on suomalainen elokuva- ja teatterinäyttelijä. Suominen valmistui näyttelijäksi Teatterikorkeakoulusta vuonna 2004. Tätä ennen hän oli ehtinyt näytellä sivuroolin Jarmo Lampelan ohjaamassa ja Tove Idströmin käsikirjoittamassa elokuvassa Eila (2003), josta hän oli myös ehdokkaana parhaan miessivuosan Jussi-palkinnon saajaksi. Tuona vuonna palkinto meni kuitenkin Juha Mujeelle elokuvasta Raid (2003).Näyttelijä Hannes Suominen esiintyy lauantaina Kivassa, Salon Seudun Sanomat, 22.10.2008 Vuoden 2003 jälkeen Suominen on esiintynyt muun muassa pääosassa Matti Ijäksen tv- elokuvassa Tuulikaappimaa (2003) ja sivuosissa Auli Mantilan elokuvassa Ystäväni Henry (2004) ja Ilkka Vanteen elokuvassa Lupaus (2005) . Elokuvaroolien lisäksi Suominen on myös tunnettu teatterinäyttelijä. Hän on näytellyt muun muassa Tampereen työväen teatterissa näytelmässä Siunattu hulluus (2004) ja Helsingin kaupunginteatterissa näytelmissä Beljakovin talvi (2007), Manillaköysi (2007), Ivanov (2008) ja Myyrä (2009). Turun Linnateatterissa Suominen esiintyi näytelmässä Taikatalvi. Halikon Rikalamäen kesäteatterissa hän debytoi ohjaajana kesällä 2009 Neil Hardwickin ja Jussi Tuomisen näytelmässä Tankki täyteen, joka perustui samannimiseen tv-sarjaan. Hannes Suominen on mukana vuoden 2017 Aku Louhimiehen ohjaamassa Tuntematon sotilas -elokuvassa sotamies Vanhalana. Suominen sijoittui toiseksi Tanssii tähtien kanssa -kilpailun 11. tuotantokaudella syksyllä 2018. Hanneksen vanhemmat ovat teatterijohtaja Seppo ja teatterisihteeri Ritva Suominen. Hanneksen isoveli on Joonas Suominen, joka on esiintynyt useissa elokuvissa, mainoksissa, ohjannut teatterinäytöksiä ja ääninäytellyt piirretyissä ja peleissä. ==Filmografia== Vuosi Elokuva/lyhytelokuva/televisiosarja Rooli 2003 Eila Mika 2003 Nainen kedolla Seppo, bensa-aseman myyjä 2003 Kaverille ei jätetä Jari 2003 Tuulikaappimaa Kauko 2004 Ystäväni Henry taksikuski 2005 Nykytaika 2005 Lupaus Axel 2006 Onni von Sopanen Tyyskä 2006 Mogadishu Avenue Veikko Ylitalo 2009 Skavabölen pojat Kinnunen nuorena 2010 Tauno Tukevan sota lähetti Hulkkonen 2011 Enon opetukset Aleksin eno 2012 Roba Tuomas Peltola 2013 21 tapaa pilata avioliitto mies #6 2015 Punainen kolmio Asser Salo 2016 Tomaatti Tommi 2017 Tuntematon sotilas Vanhala 2017 Kolmistaan turisti 2017 95 Jarmo Myllys 2018 Donna Julius 2018 Veljeni vartija toimittajaopiskelija 2018 Ivalo Herkko 2019 Maalitaulu Stigu 2019 Aallonmurtaja vartija Karvonen 2019, 2022 Kaikki synnit Mikko Kemppainen 2019 Kellot soi Heikki 2019 Fingerpori asiakas Aromi Baarissa 2019 Sunnuntailounas Sami 2020 Se mieletön remppa salkkumies 2020 Metsäjätti Janne Lahtinen 2020 Pohjolan laki Sampo Kataja 2021 Mister8 Mica 2021 Kioski Niskanen 2021 Mädät omenat Emil Kuikka 2021 Peruna ämpäriveli 2021 Pertsa ja Kilu rikosetsivä Paavola 2023 Maria Kallio Kalle Nieminen 2023 Estonia Kimmo Mandelin 2023 Onnela Riku Salminen === Dubbaukset === ==Lähteet== ==Aiheesta muualla== * Hannes Suominen Elonetissä * Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt
Thorbjørn Jagland

Thorbjørn Jagland (s. 5. marraskuuta 1950) on norjalainen työväenpuolueen () poliitikko. Hän on toiminut maansa pääministerinä vuosina 1996–1997 ja ulkoministerinä 2000–2001. Hän oli puolueensa johdossa vuosina 1992–2002 ja nousi vuonna 2005 Suurkäräjien, Stortingetin puheenjohtajaksi. Hän istui Suurkäräjillä vuoteen 2009. Vuonna 2009 Jaglandista tuli Norjan Nobel-komitean johtaja ja Euroopan neuvoston pääsihteeri. Euroopan neuvosto valitsi hänet toiselle kaudelle 2014. == Turkki-skandaali == Jagland on sanonut 3. elokuuta 2016, että ymmärtää Turkin puhdistuksia vallankaappausyrityksen jälkeen. Myöhemmin hän on kuitenkin kehottanut toimimaan tässä maltilla. == Lähteet == == Aiheesta muualla == Luokka:Euroopan neuvosto Luokka:Norjan pääministerit Luokka:Norjalaisten puolueiden puheenjohtajat Luokka:Vuonna 1950 syntyneet Luokka:Elävät henkilöt Luokka:Norjan ulkoministerit Luokka:Suurkäräjien puhemiehet
Kansallinen teatteri (Petroskoi)

Petroskoin Kansallinen teatteri on vuonna 1932 perustettu ainoa suomenkielinen teatteri Venäjällä. Teatterin johtajana toimii Irina Šumskaja. Entiset nimet: * 1932 tammikuusta 1932 lokakuuhun – Karjalan Kansallinen draamateatteri * 1932–1950 – Valtion suomalainen draamateatteri * 1950–1956 – Valtion karjalais-suomalainen draamateatteri * 1956–1990 – Valtion suomalainen draamateatteri * 1991 joulukuusta – Petroskoin Kansallinen teatteri Teatterissa on esityksiä suurella näyttämöllä (300 katsomopaikkaa) ja pienellä näyttämöllä (60 paikkaa). Ohjelmistoon kuuluu suomalaisia ja venäläisiä sekä muunmaalaisia näytelmiä. Esityksiä on suomen, karjalan ja venäjän kielillä. Suomenkielisissä näytöksissä on tarjolla venäjänkielinen simultaanitulkkaus kuulokkeiden kautta. Teatterissa on vieraillut säännöllisesti suomalaisia teatteriohjaajia, kuten Kurt Nuotio, Paavo Liski ja Kaisa Korhonen ja siellä on työskennellyt useita suomalaisia näyttelijöitä, muun muassa Marko Tiusanen. Suomeen muuttaneita teatterin näyttelijöitä ovat muun muassa Pauli Rinne ja Jevgeni Haukka. Teatteri on tehnyt useita vierailuja Suomeen. Petroskoin Kansallinen teatteri vierailee Joensuussa ja Kajaanissa Mtv3.fi 6.10.2003 (arkistoitu versio) Teatteri sijaitsee Petroskoin keskustassa, Kirovin aukion laidalla osoitteessa Karl Marxin valtakatu 19. Samassa rakennuksessa sijaitsee nukketeatteri ja sushiravintola. Teatterin johtajana toimi 2004–2010 Sergei Pronin. Vuonna 2010 teatteri ajautui kaaokseen, kun johtaja Sergei Pronin irtisanottiin. Se aiheutti irtisanoutumisten aallon, ja merkittäviä näyttelijöitä, kuten Vieno Kettunen ja Pekka Mikšijev, ja muita työntekijöitä ilmoitti lähtevänsä pois. Suomenkielisen ohjelmiston uskottiin olevan vaarassa, kun uusi johtaja Arvid Zeland astui virkaan. Venäjänkieliselle Luova paja -ryhmälle annettiin käyttöön kolmasosa ajasta, ja ohjelmistosta poistettiin suomenkielisiä näytelmiä. Zeland palasi kuitenkin pian vanhaan virkaansa opetustehtäviin, ja heinäkuussa 2011 johtajaksi tuli aiempi varajohtaja Irina Šumskaja. Suomenkieliset esitykset jatkuvat. Tilanteen kohenemisen taustalla on Karjalan tasavallan uusi kulttuuriministeri Jelena Bogdanova, joka puhuu suomea ja karjalaa. Sergei Proninille myönnettiin vuonna 2011 Suomen Teatterijärjestöjen Keskusliiton kultainen kunniamerkkiSuomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016.. ==Lähteet== ==Aiheesta muualla== *Kansallisen teatterin kotisivut , , *Kansallisen teatterin koko ohjelmisto 1932–1995 Luokka:Petroskoi Luokka:Venäjän teatterit Luokka:Karjalan tasavallan kulttuuri
Eupatorus beccarii

Eupatorus beccarii on Uuden-Guinean saarella Kaakkois-Aasiassa elävä kovakuoriainen. Sitä on tyypillisesti löydetty rantavyöhykkeeltä alueelta, joka on vuoroveden takia vuoroin kuivilla, vuoroin veden alla. == Aiheesta muualla == * Catalog: Genus Eupatorus, Coleop-terra.com (englanniksi) * Eupatorus beccarii, ZipcodeZoo.com (englanniksi) *God of Insects (valokuva) == Lähteet == Luokka:Eupatorus
Eupatorus sukkiti

Eupatorus sukkiti on Myanmarin pohjoisosissa Kaakkois-Aasiassa elävä kovakuoriainen. == Aiheesta muualla == * Eupatorus sukkiti, ZipcodeZoo.com == Lähteet == Luokka:Eupatorus
Richard Mason (s. 1977 kirjailija)

Richard Mason (s. 1977 Johannesburg, Etelä-Afrikka) on englantilainen proosakirjailija. Esikoisteos The Drowning People (1999) nosti hänet maineeseen, joka kävi hänelle ahdistavaksi. Mason muutti kymmenvuotiaana vanhempiensa kanssa Englantiin. Hän kävi Etonia ja opiskeli sen jälkeen New Collegessa Oxfordin yliopistossa. Hänen ensimmäinen romaaninsa Meren huoneissa (The Drowning People, 1999) ilmestyi, kun hän opiskeli ensimmäistä vuotta Oxfordissa, ja se on käännetty 22 kielelle. Mason on perustanut kirjoituspalkkioistaan Kay Mason Foundationin vuonna 1988 itsemurhan tehneen sisarensa muistoksi. Sisar sairasti kaksisuuntaista mielialahäiriötä. Säätiön tarkoituksena on tarjota nuorille eteläafrikkalaisille parasta tarjolla olevaa koulutusta, ja noin 30 oppilasta on päässyt tämän tuen piiriin. Säätiön suojelija on Nobelin rauhanpalkinnon saanut eteläafrikkalainen arkkipiispa Desmond Tutu. Mason on ilmoittanut julkisesti olevansa homoseksuaali, ja hänen esikoiskirjansa käsittelee sitä teemaa. Mason on käynyt Suomessa kahdesti, esikoiskirjan ilmestyessä vuonna 1999 ja kolmannen kirjan suomennoksen Muistojen huoneet ilmestyttyä 2008. ==Teokset== * The Drowning People, 1999 suom. Meren huoneissa, suomentanut Mika Tiirinen, Gummerus 1999 ISBN 951-20-5615-1 * Us, 2004, suom. Yhdessä, suomentanut Mika Tiirinen, Gummerus, 2004 ISBN 951-20-6602-5 * The Lighted Rooms, 2008 suom. Muistojen huoneet, suomentanut Maria Erämaja, Gummerus, 2008 ISBN 978-951-20-7606-2 ==Lähteet== ==Aiheesta muualla== *Kay Mason Foundation *Article on Richard Mason Luokka:Brittiläiset kirjailijat Luokka:Vuonna 1977 syntyneet Luokka:Elävät henkilöt
Richard Mason

Richard Mason voi viitata seuraaviin henkilöihin: * Richard Mason (1919–1997), englantilainen kirjailija, jonka tunnetuin teos on Suzie Wong (The World of Suzie Wong) * Richard Mason (s. 1977), englantilainen kirjailija, jonka esikoisteos on The Drowning People * Richard Mason (noin 1633–1685), brittiläinen parlamentaarikko * Richard Mason, raskaan sarjan nyrkkeilijä * Richard Mason, englantilainen tutkimusmatkailija, joka sai surmansa Brasiliassa vuonna 1961 John Hemmingin johtamalla retkellä * Richard Barnes Mason (1797–1850), yhdysvaltalainen upseeri * Richard Mason Rocca, italialais- amerikkalainen koripalloilija * Richard Mason, 1600-luvun englantilainen fransiskaanimunkki * Richard Mason, ralliautoilija.
J. P. McCarthy

Joseph Priestley "J. P." McCarthyMichigan Sports Hall of Fame: J. P. McCarthy (22. maaliskuuta 1936 New York, New York – 16. elokuuta 1995 New York) oli yhdysvaltalainen radiopersoona.Radio Hall of Fame: J. P. McCarthy Pääosan urastaan hän työskenteli detroitilaisella WJR-asemalla. Uransa alkuvaiheessa J. P. McCarthy työskenteli muun muassa Fairbanksissa ja Flintissä, kunnes hän vuonna 1956 siirtyi WJR:lle aluksi kuuluttajaksi ja kahta vuotta myöhemmin oman aamuohjelmansa isännäksi. McCarthy isännöi ohjelmaa yli kolmekymmentä vuotta. J. P. McCarthy nimettiin Radio Hall of Fameen vuonna 1992, ensimmäisenä henkilönä valtakunnallisten verkkojen ulkopuolelta. ==Lähteet== ==Aiheesta muualla== *J.P. McCarthy: The Great Voice of the Great Lakes Luokka:Radio Hall of Fame Luokka:Yhdysvaltalaiset radiotoimittajat Luokka:Vuonna 1936 syntyneet Luokka:Vuonna 1995 kuolleet
Eupatorus birmanicus

Eupatorus birmanicus on Kaakkois-Aasiassa Malakan niemimaan, eteläisen Thaimaan, eteläisen Kambodžan sekä Vietnamin eteläkärjen alueella elävä kovakuoriainen. == Aiheesta muualla == * Catalog: Genus Eupatorus, Coleop- terra.com (englanniksi) * Eupatorus birmanicus, ZipcodeZoo.com (englanniksi) == Lähteet == Luokka:Eupatorus
Eupatorus siamensis

Eupatorus siamensis on Kaakkois-Aasiassa Malakan niemimaan, eteläisen Thaimaan, eteläisen Kambodžan sekä Vietnamin eteläkärjen alueella elävä kovakuoriainen. == Aiheesta muualla == * Catalog: Genus Eupatorus, Coleop- terra.com (englanniksi) * Eupatorus siamensis, ZipcodeZoo.com (englanniksi) == Lähteet == Luokka:Eupatorus
Catherine Clément

thumb|Catherine Clément Catherine Clément (s. 10. helmikuuta 1939, Boulogne- Billancourt, Pariisi, Ranska) on ranskalainen filosofi ja kirjailija. Hän on opettanut filosofiaa yliopistossa 15 vuotta, ja julkaissut parikymmentä esseetä antropologiasta ja psykoanalyysista sekä yhden kirjan filosofiasta. Hän on myös julkaissut parikymmentä romaania. Hän on saanut vaikutteita Claude Lévi-Straussilta. ==Teokset== ===Romaanit=== ====Ranskaksi==== * Bildoungue ou la vie de Freud, 1978 * La Sultane, 1981 * Le Maure de Venise, 1983 * Bleu Panique, 1986 * Adrienne Lecouvreur ou le cœur transporté, 1991 * La Señora * Pour l'amour de l'Inde, 1993 * La valse inachevée, 1994 * La Putain du diable, 1996 * Le Roman du Taj Mahal, 1997 * Les Dames de l'agave, 1998 * Le Voyage de Théo, 1998 * Martin et Hannah, 1999 * Afrique esclave, 1999 * Jésus au bûcher, 2000 * Cherche-midi, 2000 * Les Mille Romans de Bénarès, 2000 * Le Sang du monde, 2004, jatko-osa kirjalle Voyage de Théo * Les derniers jours de la déesse, 2006 ====Suomennetut==== * ===Esseet=== *Lévi-Strauss ou la Structure et le malheur, 1970 * Le Pouvoir des mots 1974 * Miroirs du sujet 1975 * Les fils de Freud sont fatigués 1978 * L’Opéra ou la Défaite des femmes 1979 * Vies et légendes de Jacques Lacan 1981 * Rêver chacun pour l’autre essai sur la politique culturelle, 1982 * Le Goût du miel, G1987 * Gandhi ou l’Athlète de la liberté, 1989 * La Syncope, philosophie du ravissement, 1990 * La Pègre, la peste et les dieux, 1991 * Sissi, l’impératrice anarchiste, 1992 * Sollers, la fronde, 1995 * Les Révolutions de l’inconscient : histoire et géographie des maladies de l’âme, 2001 * Le Divan et le Grigri Tobie Nathanin kanssa, 1998 * Claude Lévi-Strauss, 2003 * La Nuit et l’été : rapport sur la culture à la télévision, 2003 * Pour Sigmund Freud, 2005 * Maison mère, 2006 * Qu’est-ce qu’un peuple premier ?, 2006 ==Aiheesta muualla== * Virallinen nettisivusto: http://www.catherine-clement.com/ Luokka:Ranskalaiset filosofit Luokka:Ranskalaiset kirjailijat Luokka:Ranskalaiset feministit Luokka:Vuonna 1939 syntyneet Luokka:Elävät henkilöt
Lars Sponheim

Lars Sponheim (s. 23. toukokuuta 1957) on norjalainen poliitikko. Hän toimi Venstren puheenjohtajana 1996–2010 ja istui suurkäräjillä vuosina 1993–2009. Hän oli maansa elinkeino- ja ulkomaankauppaministeri vuosina 1997–2000 sekä maatalousministeri 2001–2005. Sponheimin puheenjohtajakaudella Venstren kannatus nousi huomattavasti ja se sai vuoden 2005 suurkäräjävaaleissa parhaan tuloksensa lähes neljäänkymmeneen vuoteen. Vuoden 2009 vaaleissa hän kuitenkin epäonnistui ja menetti omankin paikkansa suurkäräjillä. Hän erosi tämän jälkeen puheenjohtajan tehtävästä ja toimi sittemmin maaherrana vuoteen 2022. ==Tausta== Sponheim valmistui vuonna 1981 Norjan ympäristötieteen ja biologian yliopistosta, joka vielä silloin tunnettiin Norjan maatalouskorkeakouluna. Vuosina 1988–1991 Sponheim toimi Ulvikin pormestarina. ==Lähteet== ==Aiheesta muualla== * Lars Sponheim Norjan suurkäräjien verkkosivuilla Luokka:Norjan ministerit Luokka:Norjan maatalousministerit Luokka:Norjalaisten puolueiden puheenjohtajat Luokka:Norjan maaherrat Luokka:Norjan pormestarit Luokka:Vuonna 1957 syntyneet Luokka:Elävät henkilöt
9 Lives

__NOTOC__ 9 Lives on Kat DeLunan ensimmäinen albumi. Se julkaistiin Yhdysvalloissa 7. elokuuta 2007. Levy nousi Billboard 200 -listalla sijalle 58, 11 000 kappaleen myynnillä. Nyt albumia on myyty maailmanlaajuisesti 80 000 kappaletta. Ranskassa albumi on myynyt platinaa. == Kappaleet == # # # # # # # # # # # === Bonuskappaleet === # * # # == Arvostelut == * Allmusic: Allmusic review * Entertainment Weekly: BEntertainment Weekly: Album review == Lähteet == Luokka:Vuoden 2007 esikoisalbumit Luokka:Yhdysvaltalaiset R&B;-albumit
Eupatorus gracilicornis

Eupatorus gracilicornis on kovakuoriainen, jota esiintyy laajalla alueella mantereisessa Kaakkois-Aasiassa, Malakan niemimaalla ja Borneon saarella. ==Tuntomerkit== Lajin peitinsiipien väritys vaihtelee vaaleanruskeasta tummanruskeaan, ja niiden reunat ovat tummat, jopa mustat. Etuselkä on kiiltävän musta ja koirailla on siinä neljä hieman kaarevaa sarvimaista uloketta. Päästä koirailla kasvaa vielä yksi pitkä kiiltävän musta sarvi, joka kaareutuu ylöspäin. Laji on kookas, joskus jopa vajaa 90 mm:n pituinen. File:Eupatorus gracilicornis dos.jpg File:Eupatorus gracilicornis ventre.jpg File:Eupatorus gracilicornis femelle dos.jpg File:Eupatorus gracilicornis femelle ventre.jpg == Aiheesta muualla == * Catalog: Genus Eupatorus, Coleop- terra.com (englanniksi) * Eupatorus gracilicornis, ZipcodeZoo.com (englanniksi) ==Lähteet== Luokka:Eupatorus
Makenzie Vega

Makenzie Jade Vega (s. 10. helmikuuta 1994) on yhdysvaltalainen näyttelijä. Hän aloitti uransa varhaislapsuudessaan ja on esiintynyt muun muassa elokuvissa Saw (2004), Sin City (2005) ja Just My Luck (2006). Vega näyttelee Grace Florrickia draamasarjassa Good Wife. Vega sai vuonna 2001 Young Artist Awardin roolistaan elokuvassa The Family Man (2000). Hänen isänsä on kolumbialainen. Vegan sisko Alexa Vega on myös menestynyt näyttelijänä, muun muassa Spy Kids -trilogiassa. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Eupatorus hardwickei

Eupatorus hardwickei on kovakuoriainen, jota esiintyy laajalla alueella mantereisessa Kaakkois-Aasiassa, Malakan niemimaalla ja Borneon saarella. == Aiheesta muualla == * Catalog: Genus Eupatorus, Coleop-terra.com (englanniksi) * Eupatorus hardwickei, ZipcodeZoo.com (englanniksi) == Lähteet == Luokka:Eupatorus
Stolze–Schrey

Stolze–Schrey on saksankielinen pikakirjoitusjärjestelmä, joka kehitettiin 1890-luvulla yhdistämään Wilhelm Stolzen ja Ferdinand Schreyn järjestelmien koulukunnat. Se oli yksi Saksan suosituimmista pikakirjoitusjärjestelmistä, kunnes Saksassa alettiin siirtyä yhtenäisjärjestelmään 1920-luvulta lähtien. Saksankielisessä Sveitsissä Stolze–Schrey vakiintui käytännössä ainoaksi järjestelmäksi.Johnen, s. 153 == Järjestelmän synty== Ferdinand Schrey julkaisi vuonna 1887 pikakirjoitusjärjestelmänsä, josta tuli pian Saksan kolmanneksi suosituin, Gabelsbergerin ja Stolzen järjestelmien jälkeen.Melin, s. 200, 202 Saksan pikakirjoitusala oli jakautunut voimakkaasti eri koulukuntiin, ja vuonna 1896 Christian Johnen teki aloitteen Schreyn ja Stolzen järjestelmien yhdistämiseksi.Melin, s. 217 Syksyllä 1896 perustettiin toimikunta, joka Adolf Mantzelin johdolla kehitti Schreyn järjestelmän pohjalta uutta yhteistä järjestelmää. Järjestelmä julkaistiin vuonna 1897 nimellä Vereinfachte deutsche Stenografie (Einigungssystem Stolze-Schrey), ja sen taakse saatiin yhdistettyä Schreyn ja Stolzen koulukunnat sekä joitakin pienempiä koulukuntia.Johnen, s. 146 Pikakirjoitusteknisesti erot Schreyn alkuperäiseen järjestelmään eivät olleet kovin merkittäviä, vaan merkittävämpää oli uuden järjestelmän yhdistävä vaikutus Saksan hajanaisessa pikakirjoituskentässä.Johnen, s. 147 ==Lähteet== * * ===Viitteet=== Luokka:Pikakirjoitus
Terry Ollis

Terence "Terry" Ollis (s. 11. huhtikuuta 1952 Lontoo, Iso-Britannia) on brittiläinen muusikko joka muistetaan Hawkwindin alkuperäisenä rumpalina ja yhtenä sen perustajajäsenistä. Ollis oli vasta 17-vuotias liityttyään Hawkwindiin lehti-ilmoituksen kautta vuonna 1969Soundin Hawkwind-artikkeli 1983. Hän oli mukana yhtyeessä vuoden 1972 alkuun saakka, jolloin hän sai potkut huumeongelmien vuoksi. Hän ehti soittaa yhtyeen kahdella ensimmäisellä albumilla, Hawkwind ja In Search Of Space. Ollis tunnettiin myös tavastaan soittaa alasti konserteissaArtikkeli Starfarer-sivustolla . Hawkwindin jälkeen Ollis on soittanut mm. Michael Moorcockin projekteissa ja tällä hetkellä hän soittaa muiden vanhojen Hawkwind-soittajien kanssa Space Ritual-yhtyeessä. Hän on myös toiminut kiinteistönhoitajana. == Lähteet == Luokka:Brittiläiset rumpalit Luokka:Vuonna 1952 syntyneet Luokka:Elävät henkilöt
Alexa Vega

Alexa Ellesse PenaVega (o.s. Vega; s. 27. elokuuta 1988 Miami, Florida) on yhdysvaltalainen näyttelijä. Hänet tunnetaan muun muassa Carmen Cortezin roolista Spy Kids -elokuvasarjassa, jonka osat ilmestyivät vuosina 2001, 2002, 2003 ja 2011. Muita elokuvia, joissa Vegalla on ollut rooleja, ovat muiden muassa Sleepover (2004) ja Repo! The Genetic Opera (2008). Vega syntyi Miamissa ja aloitti uransa televisiossa jo vuonna 1993. Elokuvadebyytti tapahtui 1994. Hänen isänsä on kolumbialainen. Hänen siskonsa Makenzie Vega on myös näyttelijä. Vega on myös toiminut laulajana. Elokuvassa Spy Kids 2 hän laulaa kappaleensa "Isle of Dreams" ja elokuvassa Spy Kids 3 kappaleen "Game Over". == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Adrian Shaw

Adrian Shaw (s. 2. tammikuuta 1947 Lontoo, Iso-Britannia) on brittiläinen basisti, joka on soittanut monissa underground- ja psykedelia-yhtyeissä. Hän aloitti uransa 1960-luvulla ja yhtyeitä joissa hän on ollut mukana ovat mm. Hawkwind, The Deviants, Magic Muscle ja Bevis Fond. Shaw on tehnyt yhteistyötä myös Country Joe McDonaldin ja Arthur Brownin kanssa. Hän on levyttänyt myös sooloalbumeja ja hän on osa-omistajana Woronzow Records-levy-yhtiössä. Luokka:Brittiläiset basistit Luokka:Vuonna 1947 syntyneet Luokka:Elävät henkilöt
Pauliina Sykkö

Pauliina Sykkö, nyk. Kemppainen (s. 28. huhtikuuta 1981) on suomalainen entinen lapsinäyttelijä. Hän nousi tähteyteen Roosa-Maaria "Roope" Ruususen roolista televisiosarjassa Ruusun aika (1990–1991). Kyseessä oli yksi tuon ajan suosituimmista suomalaisista lapsirooleista. Sen jälkeen Sykkö kuitenkin jätti näyttelemisen keskittyäkseen ratsastusharrastukseensa. Sykkö esiintyi vauvasta saakka lapsimallina. Hän pääsi vartuttuaan opiskelemaan sosiologiaa Jyväskylän yliopistoon ja on työskennellyt luokanopettajana. Toimittaja Sami Sykkö on Pauliina Sykön isoveli. == Lähteet == == Aiheesta muualla == * Luokka:Suomalaiset televisionäyttelijät Luokka:Suomalaiset lapsinäyttelijät Luokka:Vuonna 1981 syntyneet Luokka:Elävät henkilöt
Ted Schroeder

Frederick Rudolph ”Ted” Schroeder (20. heinäkuuta 1921 Newark, New Jersey – 26. toukokuuta 2006 La Jolla, Kalifornia) oli yhdysvaltalainen tennispelaaja, joka voitti urallaan sekä Wimbledonin että Yhdysvaltain mestaruuskilpailuiden kaksinpelimestaruuden. Hänet hyväksyttiin International Tennis Hall of Fameen 1966. Ystävänsä Jack Kramerin kanssa Schroeder muodosti menestyksekkään nelinpeliparin, joka voitti Yhdysvaltain mestaruuskilpailut 1940, 1941 ja 1947. Lentolyöntipelissä erityisen taitava Schroeder oli mukana voittamassa neljää Davis Cupia Yhdysvalloille. Vuoden 1946 Davis Cup -finaalissa hän ja Kramer pelasivat kaikki ottelut. Vuonna 1949 kylmäsäilytyslaitteisiin erikoistuneen yrityksen varapääjohtajaksi nimetty Schroeder pysytteli koko tennisuransa ajan amatöörinä eikä ryhtynyt ammattilaiseksi lukuisista tarjouksista huolimatta. Osallistuessaan Wimbledonin turnaukseen 1949 ensimmäisen ja ainoan kerran hän sai lempinimen ”Lucky Ted” () voitettuaan useita viisieräisiksi venyneitä kamppailuita. Ted Schroeder kuoli syöpään 26. toukokuuta 2006 La Jollassa, Kaliforniassa. Schroeder oli tuolloin 84-vuotias. Hänen poikansa John on golfammattilainen. == Grand Slam -turnaukset== *Wimbledon **Kaksinpelin mestaruus: 1949 **Nelinpelin finaalissa: 1949 *Yhdysvaltain mestaruuskilpailut **Kaksinpelin mestaruus: 1942 **Kaksinpelin finaalissa: 1949 **Nelinpelin mestaruus: 1940, 1941, 1947 **Nelinpelin finaalissa: 1942, 1948 **Sekanelinpelin mestaruus: 1942 ==Lähteet== Luokka:Yhdysvaltalaiset tennispelaajat Luokka:Vuonna 1921 syntyneet Luokka:Vuonna 2006 kuolleet
Anna-Maija Viitanen

Anna-Maija Viitanen (o.s. Pentti, s. 21. huhtikuuta 1947 Varkaus) on suomalainen kääntäjä. Hän on suomentanut englannista ja ranskasta kauno- ja tietokirjallisuutta, lasten- ja nuortenkirjallisuutta sekä viihdekirjallisuutta. Viitanen on koulutukseltaan filosofian maisteri. Hän on työskennellyt freelance-suomentajana vuodesta 1976. Viitanen on ollut Suomen kääntäjien ja tulkkien liiton liiton hallituksen jäsen vuosina 1996–1997 ja kirjallisuuden kääntäjien jaoston puheenjohtaja. ==Palkinnot== * Kirjallisuuden valtionpalkinto 2002, suomennoksesta Gaétan Soucy: Tulitikkutyttö, Gummerus 2001 (ransk. La petite fille qui aimait trop les allumettes 1998) * Mikael Agricola -palkinto 2004, suomennoksesta Albert Cohen: Rakkaani, valittuni, WSOY 2003 (ransk. Belle du Seigneur 1968) * Maurice de Coppet’n rahastosta myönnettävä palkinto vuoden parhaasta ranskalaisen teoksen suomennoksesta kaudella 2004–2005: Gustave Flaubert: Rouva Bovary, WSOY 2005 (ransk. Madame Bovary 1856) * Gummeruksen tunnustuspalkinto 2014, erityisesti ranskankielisen kaunokirjallisuuden suomentamisesta ==Lähteet== Luokka:Suomentajat Luokka:Kirjallisuuden valtionpalkinnon saajat Luokka:Mikael Agricola -palkinnon saajat Luokka:Vuonna 1947 syntyneet Luokka:Elävät henkilöt
Allie Grant

thumb|Allie Grant vuonna 2012. Allie Grant (s. 14. helmikuuta 1994) on yhdysvaltalainen näyttelijä. Hänet tunnetaan vuonna 2005 aloittamastaan Isabelle Hodesin roolista televisiosarjassa Weeds; lisäksi hänet on nähty sarjoissa Zackin ja Codyn viiden tähden elämää ja That's So Raven. Elokuvadebyyttinsä hän teki Fanboysissa (2008). == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Steve Swindells

Steve Swindells (s. 21. marraskuuta 1952 Ipswich, Iso-Britannia) on brittiläinen kosketinsoittaja. Swindells aloitti uransa 1970-luvun alkupuoliskolla ja julkaisi ensimmäisen sooloalbuminsa Messages vuonna 1974 kuitenkaan saamatta isompaa menestystä huolimatta albumin nimekkäästä vierailijakaartista. Tämän jälkeen hän liittyi kevyttä popmusiikkia soittaneeseen Pilot-yhtyeeseen, joka oli nauttinut menestystä singlelistoilla. Swindells oli mukana yhtyeen viimeiseksi jääneellä Two's A Crowd -albumilla. Seuraavaksi osoitteeksi muodostui menestynyt space rock -yhtye Hawkwind, joka tuolloin toimi väliaikaisesti nimellä Hawklords. Yhtye levytti albumin 25 Years On ja teki kiertueen Isossa-Britanniassa 1978. Swindells lähti yhtyeestä kesällä 1979. Hän oli tuolloin kirjoittanut kappaleen "Shot Down In The Night", jonka Hawkwind levytti myöhemmin ilman Swindellsiä saaden pienehköä listamenestystä. Myös Swindells levytti oman version kappaleesta. Vuonna 1980 hän julkaisi toisen sooloalbuminsa Fresh Blood, jolla mukana olivat myös Hawkwind-miehet Simon King ja Huw Lloyd-Langton. Albumi ei aiemman levyn tapaan ollut myyntimenestys ja hänen levy-yhtiönsä ATCO tiputti Swindellsin listoiltaan. Swindells työskenteli sittemmin Roger Daltreyn sooloalbumeilla säveltäjänä ja alkoi toimia promoottorina musiikkiklubeilla. Tällä hetkellä Swindells soittaa Danmingo-nimisessä yhtyeessä. Luokka:Brittiläiset kosketinsoittajat Luokka:Vuonna 1952 syntyneet Luokka:Elävät henkilöt
Bernd Hölzenbein

Bernd Hölzenbein (9. maaliskuuta 1946 Dehrn, Saksa - 15. huhtikuuta 2024) oli saksalainen jalkapalloilija ja maailmanmestari vuodelta 1974. Holz debytoi Eintracht Frankfurtin Bundesliiga-joukkueessa 1967 ja palveli seuraa aina vuoteen 1981 asti. Hän on kolminkertainen Saksan cupin voittaja vuosilta 1974, 1975 ja 1981. Hölzenbein saavutti frankfurtilaisten vahvuudessa myös UEFA Cupin 1980. Hänen 160 maaliaan 420 Bundesliiga-pelissä ovat yhä seuran ennätys. Myöhemmin Hölzenbein pelasi Yhdysvalloissa Fort Lauderdale Strikersin riveissä yhdessä Gerd Müllerin kanssa. Hän ehti edustaa Major Indoor Soccer League -sarjassa vielä Memphis Americansia ja Baltimore Blastia. Maajoukkueurallaan Hölzenbein teki viisi maalia pelaamissaan 40 maaottelussa vuosien 1973 ja 1978 välillä. Hänet muistetaan kotikisojen MM-loppuottelusta 1974, jolloin hän hankki Saksan liittotasavallalle tasoitukseen johtaneen rangaistuspotkun finaalissa, jonka Länsi-Saksa lopulta voitti 2-1. Vastustaja Hollannin pelaajat väittivät, ettei heidän puolustajansa Wim Jansen edes koskettanut Bernd Hölzenbeinia tämän kaatuessa rangaistusalueen sisäpuolella. "Sukellussyytöksiä" vastaan Hölzenbein on sittemmin puolustautunut päättäväisesti. Nyttemmin Bernd Hölzenbein asuu Neu-Isenburgissa ja palvelee Eintracht Frankfurtia pelaajatarkkailijana. Kaupungissa hän on asunut 2006 MM- kisoista lähtien ja on mukana Jürgen Klinsmannin aloittamassa nuorten pelaajien kehittämishankkeessa. == Lähteet == == Aiheesta muualla == * Hölzenbein uran tilastot Luokka:Saksalaiset jalkapalloilijat Luokka:Vuonna 1946 syntyneet Luokka:Vuonna 2024 kuolleet